	Dan u tjednu

(datum)
	Misna nakana
	Vrijeme

Mjesto

	Nedjelja

(19. 7. 2026.)

Mudr 12,13-16

Rim 8,26-27

Mt 13,24-43
	Za župljane
	8,00

Petrijanec

	
	+ Stjepan Lovrenčić i Stjepan Bajsić


	9,30

Nova Ves

	
	+ Đuro i Marija Kurečić; roditelji, braća i sestre; ob. Ljubić, Šestanj i Banjac
	11,00

Petrijanec

	Ponedjeljak

Ilija, prorok

Mt 12,38-42
	+ Ivan, Slavko, Mijo i Kata Bednjanić; Lovro, Rozalija, Pavao, Marija i Josip Štefinšćak
	7,30

Petrijanec 



	Utorak

Lovro Brindiški

Mt 12,46-50
	+ Ivan i Alojzija Klaneček, roditelji i braća; Stjepan i Irena Ivanušec; Maro i Niko Ereiz; Vladimir Darabuš i Josip Fajfar
	7,30

Petrijanec 



	Srijeda

Marija Magdalena

Iv 20,1-2. 11-18
	+ Miroslav i Mirko Mumlek; ob. Hoić i Mumlek; Paula i Pavo Sambolec i Vid Šmic
	7,30

Petrijanec



	Četvrtak 

Brigita Švedska

Iv 15,1-8
	+ Iva i Ivan Lončar
	7,30

Petrijanec

	Petak

Sarbelije Makluf

Mt 13,18-21
	+ ob. Pongračić; Alojzija Križmarić i Miljenko Hozjan
	7,30

Petrijanec

 

	Subota

JAKOV, apostol

Mt 20,20-28
	1. + Stjepan, Marija, Vladimir, Pavao i Krunoslav Biškup; ob. Ivančić i Borak

2. + Alojz Domjan i ob. Zrinski

3. + Dragutin Mojzeš; ob. Mojzeš, Leskovar, Talan i Arklinić
	7,30

Petrijanec



	Nedjelja

Joakim i Ana, roditelji B. D. Marije

1 Kr 3,5. 7-12

Rim 8,28-30

Mt 13,44-52
	+ ob. Papec
	8,00

Petrijanec

	
	+ ob. Šepši, Adamić, Kruhek i Oreški; Bojana Kolb; Ivan Lazar; Rade Osterman
	9,30

Strmec

	
	Za župljane
	11,00

Vinica


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

      19. 7. 2026. 
ŠESNAESTA  NEDJELJA KROZ GODINU
Knjiga Mudrosti  12, 13. 16-19
(Daješ pokajanje za grijehe.)
Poslanica svetoga Pavla  apostola Rimljanima   8, 26-27
(Duh se za nas zauzima neizrecivim uzdasima.)
Evanđelje po Mateju   13, 24-43
(Pustite, nek oboje raste do žetve.)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
Povjerenje u snagu dobra – pšenica i ljulj
Tekst o pšenici i ljulju iz Matejeva evanđelja podsjetio je jednoga teologa na jednu priču iz ranog djetinjstva. Jednom je upitao majku što je i tko je zapravo đavao. Majka mu je rekla da je đavo bio najbolji, najsvetiji, najpametniji i najmoćniji od svih Božjih anđela.

"Ali zašto je on tako zao?", upitao je potom mali Eugen. Majka mu je odgovorila: "Prije stotine tisuća godina anđeo Lucifer je bio sluga Božji. Ali jednog je dana Bog odlučio stvoriti svijet, a anđeo Lucifer se usprotivio", objasnila je majka. "Kako to?", znatiželjno je nastavio mali Eugen. "To ti ne razumiješ", odgovorila je majka. "To je stoga što je anđeo Lucifer vidio da će u tom Božjem stvorenju biti neizbježno prisutna neizmjerna patnja i zlo. Zato se on usprotivio Božjoj odluci. Kad je Bog ipak stvorio svijet, Lucifer je odlučio ukloniti sve zlo iz svijeta. Ali čudno, iskorjenjujući zlo zlo se sve više uvećavalo."

Iako se ne nalazi u katekizmu, priča sadrži dragocjenu mudrost. Može u ljudskom srcu biti puno sjemena koje rađa zlom. Međutim, ni jedno zlo nema takvu đavolsku snagu kao potreba dobra da posve iskorijeni ono što se smatra zlim. Fanatična volja dobra da iz ljudske povijesti pomete sve negativno uvijek je rađala zastrašujućim zlom. Toj fanatičnoj potrebi čistunaca treba pripisati neizmjerne razmjere patnje koje su izazvale revolucije, sveti ratovi, racije, čistke, razaranja, potoci krvi. Sve u ime bezbožne ideologije čistoga dobra i 

savršene pravednosti. U ime čišćenja zla iz društva i Crkve dogodile su se i inkvizicije. Oni koji su ih provodili, radili su to «čiste savjesti», velikim vjerničkim žarom.

To isto se događa i ljudskom srcu. Nismo li od malena učili da svako zlo treba odbaciti, da ga treba uništiti, da trebamo njime ovladati, zauzdati ga, potisnuti svaku pomisao na zlo. Naučili smo da moramo iščupati svako zlo, sve što sliči na ljulj. Takvim pristupom postižu se uspjesi, ali prividni i kratkotrajni. S vremenom se pokažu ogromne štete. To možemo usporediti s herbicidima. Kad vrt pospete s pretjeranom količinom herbicida, korov nestane ali tlo postaje posve neplodno. Tlo jednostavno odbija svaki oblik života: ne rađa ni dobrom ni zlom. To je slika đavolske pustoši koju ostavljaju za sobom oni koji se nestrpljivo bore za čistu i sveopću pobjedu dobra. Oni uništavaju sve. Ne shvaćaju da takav čisti dobar svijet koji pokušavaju stvoriti jednostavno ne postoji. Postoji samo ovaj od Boga stvoreni svijet koji ima svoje svijetle i tamne strane, u kojem se isprepleće i prelijevaju različite boje. U tom Božjem svijetu dijeljenje pšenicu od ljulja jednostavno je krivo. I sam sam često čuo kako ljudi prijete djeci: Istjerat ću ja tvoga đavla iz tebe! A kad prijetnje ipak ne uspijevaju, onda se nasilje pojačava: «Ubit ću Boga tvoga u tebi!». Nažalost se to često i dogodi. U tom smislu treba shvatiti Isusove riječi: Ne opirite se zlome! Ne opirati se znači, ne davati snagu zlome. Jer često u našim načinima borbe protiv zla događa se da onoliko energije koju smo usmjerili u borbu protiv zla zapravo izručujemo u ruke onih protiv kojih se borimo. Radit nam je na dobru.

Nameće se pitanje kako postići strpljivost za dobro. Teško je u Evanđelju naći neku drugu prispodobu koja bi pokazala toliko povjerenja u ljudsko srce, koja bi tako terapeutski djelovala na strahove, na nemire, na našu želju za savršenstvom, na naše moralističke prisile kao prispodoba o pšenici i ljulju. Isus je ovom prispodobom htio pokazati da ovaj svijet nije stvoren naopako. Svaki put kad netko fanatično hoće iskorijeniti svako zlo, ne radi ništa drugo već zasipa vrt vlastite duše ili duše drugoga prekomjernim herbicidima.

Trebalo bi stoga umjesto fanatičnoga iskorjenjivanja zla doslovno stotine puta izgovoriti priznanje, pohvalu, potvrdu, poticaj na rast svega što je dobro. Možda će i tih stotinu puta ostati bez ploda ili biti krivo. Ali tko nam daje pravo da prokunemo kod drugih ono što raste u vrtu njihova srca? I u takvim slučajevima nezaobilazne su Isusove riječi: «Ne sudite, da ne budete suđeni!» Bog želi da se svi ljudi spase! Na tome radi i poziva nas na suradnju. Na suradnju i izgradnji dobra. (https://www.gospa-sinjska.hr/) 

Kakva su vaša jedra?
Priča o ljudima koji su nosili vreće životnih uspjeha i neuspjeha

Jedna legenda govori o tri čovjeka, koji su svaki nosili po dvije vreće. No, teret 
nisu svi osjećali jednako. Vreće su im, jedna sprijeda, a druga straga, visjele obješene na drvenoj motki na ramenu.

Pitali su prvog čovjeka što nosi u vrećama. Odgovorio je: “Svi moji uspjesi, sva
dobra djela mojih prijatelja, sve životne radosti su u vreći straga. Skriveni od pogleda, završeni, prekriveni lišćem, ne smetaju mi mnogo. U vreći sprijeda nosim sve loše i ružne stvari koje su mi se dogodile. Hodam, često zastanem, vadim ih, promatram, proučavam, razmišljam što bih mogao učiniti. Stalno sam s njima, i mislima i osjećajima. Neprestano radim na njima.” Taj se čovjek često
zaustavljao, gledao unatrag, mučio se nad sobom i napredovao malo i vrlo sporo. 

I drugog su čovjeka pitali isto. Rekao je: “U vreći sprijeda nosim svoja dobra djela, spoznaje o vrlinama. Često ih gledam, vadim i pokazujem drugima. Vreća na leđima sadrži moje greške i slabosti. Nosim ih sa sobom kud god krenem, jer su moje i ne mogu ih tek tako odbaciti. Usporavaju me, ponekad su vrlo teške.”

Treći čovjek je odgovorio: “Na prednjoj vreći napisao sam riječ ‘dobrota’. Prepuna je pozitivnih misli, dobrih ljudskih djela, svih dobrih stvari koje sam imao i učinio u životu, misli o mojoj snazi. Ta mi vreća nije teška. Naprotiv, poput brodskih jedara, pomaže mi u kretanju naprijed. A vreća na leđima ima natpis ‘loša sjećanja’ i prazna je, jer sam joj odrezao dno. O svemu što mi se loše dogodilo, o lošim mislima koje ponekad imam o sebi, o zlu koje čujem od drugih, malo razmislim i bacim ih u tu vreću. Kroz rupu to ode zauvijek. Ja sam slobodan. Nemam tereta koji bi me usporavao u hodu.”     (Nepoznati autor)
Upoznajmo svete

Sveti Arbogast – spomendan 21. srpnja

Sveti Arbogast iz Strasbourga misionar u franačkom carstvu i biskup Strasbourga, rođen je početkom 7. stoljeća na britanskom otoku. Kao pustinjak živio je u jednoj šumskoj spilji blizu grada Haguenaua u Alsaceu, povijesnoj pokrajini na istoku Francuske. Tamo je i njegovo keltsko ime Arascach promijenjeno u Arbogast. Bio je nadaleko poznat po svojoj svetosti. Kad je Sigebert IV, sin franačkog kralja Dagoberta II, zaglavio nakon pada s konja u lovu na vepra, Arbogastove molitve vratile su ga u život. Tada je sveti Dagobert, koji je Austrazijom vladao od 673. do 679, postao Arbogastov prijatelj i zaštitnik. Arbogast je postao prvim biskupom Strasbourga, upravnog središta Alsacea (istočna Francuska). Bio je vrlo omiljen i brižan biskup, odan svojim vjernicima i dao je sagraditi brojne samostane i crkve, među njima i katedralu u Strasbourgu. O Arbogastu kruže brojne često prijeporne legende i pripisuju mu se mnoga čudesa. Tako je navodno suhih nogu prešao preko rijeke, ozdravio mnoge bolesnike, rastjerao demone i smirivao svađe. Preminuo je oko 700. u Strasbourgu. Prema svojoj želji pokopan je na zemljištu predviđenom za pokop zločinaca, ispod vješala, kako bi iskazao počast jednom nevinom i nepravedno pogubljenom čovjeku. Nad njegovim grobom sagrađena je crkva svetog Mihaela, a njegove relikvije kasnije su premještene u obližnju opatiju svetog Arbogasta. Zaštitnik je Strasbourga te mnogih župa, crkava i kapela u Francuskoj, Švicarskoj, Austriji i Njemačkoj, a zazivaju ga kod bolesti nogu, umora i potištenosti.       (Župa  Jastrebarsko)
+
Umrli:

Ivica Čokor, 53 god., iz Petrijanca
Dejan  Reich, 35 god., iz Strmca
Pokoj vječni daruj im, Gospodine![image: image3.png]



